Інсцэніраваць паэму Міцкевіча – гэта амбіцыйны крок, яго мэта – пашырыць арэал беларускай культуры, шанец заявіць свае правы на твор, які распавядае гісторыі людзей, што жылі на беларускай зямлі. “Пан Тадэвуш” наўрад ці ўспрымаецца масава творам беларускім і пра Беларусь. І спектакль на сцэне Купалаўскага мае на мэце звярнуць увагу грамадскасці на гэты твор. Спадзяемся, гэта спрацуе, як са спектаклем “Хам” паводле Элізы Ажэшка, калі пасля прэм’еры раскупілі ў Мінску ўсе кніжкі з гэтай аповесцю.